open-index/open-wikipedia-markdown huggingface dataset:
Յուզեֆ Էպիֆան Մինասովիչ

**Յուզեֆ Էպիֆան Մինասովիչ** (, ), հայազգի լեհ բանաստեղծ, հրապարակագիր, թարգմանիչ։ Իրավագիտության դոկտոր։

## Կենսագրություն
Յուզեֆ Էպիֆան Մինասովիչը ծնվել է 1718 թվականի ապրիլի 7-ին Վարշավայում։ Սովորել է Վարշավայի Հիսուսյանների դպրոցում, ապա՝ Կրակովի համալսարանում, ստացել իրավագիտության դոկտորի աստիճան։ 1769-1773 և 1778-1781 թվականներին եղել է «Մոնիտոր» (*«Monitor»*) հանդեսի խմբագիրը։ Հրատարակել է ավելի քան 40 հատոր (լեհերեն, լատիներեն) պատմագիտական, իմաստասիրական, աստվածաբանական, խրատաբարոյախոսական և այլ թեմաներով աշխատություններ, բանաստեղծությունների ժողովածուներ, թարգմանություններ։ Աշխատություններից մի քանիսը պարունակում են տեղեկություններ լեհահայերի մասին։ «Լվովի լեհահայոց արքեպիսկոպոսների վարքագրությունը քառյակներով շարադրեալ․․․» (1762) աշխատությունում կան 1624 թվականին Հայաստանից Լեհաստան անցած Մելքիսեդեկ կաթողիկոսի կյանքին վերաբերող կարևոր տվյալներ ու փաստեր։ Մեկ ուրիշ «Լեհական փոքրիկ քերթվածների ժողովածու» (1782, լեհերեն) գրքում Մինասովիչը զետեղել է հայազգի լեհական շատ բանաստեղծների գործեր, նաև իր էպիգրամներն ու քառյակները՝ նվիրված մի շարք նշանավոր լեհահայերի։ Ֆրանսերենից, լատիներենից և հունարենից լեհերեն է թարգմանել բազմաթիվ հեղինակների (Ջովաննի Բոկաչչո, Պետրարկա, Անակրեոն, Հորացիոս, Հոմերոս) գործեր, որոնցից ուշագրավ է Հայոց Տիգրան Բ թագավորի մասին «Տիգրանես» (1767) կատակերգությունը (իտալերենից)։ 1769 թվականին գրել է «Հնդիկ իմաստասերը կամ Մարդկային կյանքի երջանկության հնարները» տրակտատը, հայերին նվիրված աշխատություններ (ձեռագիր), որոնցից մեկը Արևմուտքի երկրներում ապրող հայերի մասին փաստաթղթերի, տեղեկությունների ժողովածու է, մյուսը՝ «Նշանավոր լեհահայերի վարքագրությունը» գիրքը (համարվում է կորած)։

Մահացել է 1796 թվականի նոյեմբերի 15-ին Վարշավայում։

## Մատենագիտություն
* T. 5: Oświecenie. W: Bibliografia Literatury Polskiej – Nowy Korbut. Warszawa: Państwowy Instytut Wydawniczy, 1967, s. 319–328.

## Ծանոթագրություններ

Կատեգորիա:Լեհահայ բանաստեղծներ
Կատեգորիա:Լեհ բանաստեղծներ
Կատեգորիա:Լեհ թարգմանիչներ
Կատեգորիա:Լեհ լրագրողներ
Կատեգորիա:Իրավաբանական գիտությունների դոկտորներ
Կատեգորիա:Բանաստեղծներ այբբենական կարգով
Կատեգորիա:Լրագրողներ այբբենական կարգով
Կատեգորիա:Լեհ գրողներ
Կատեգորիա:Լեհահայ գրողներ
Կատեգորիա:Լեհ խմբագիրներ
Լաթիֆե Թեքին

**Լաթիֆե Թեքին** (, ), թուրք գրող։

## Կենսագրություն
Ծնվել է ոչ մեծ գյուղական բնակավայրում, որը գտնվում էր Կայսերի քաղաքի մոտ։ Դպրոց հաճախել է միայն 9 տարեկանում, այն բանից հետո, երբ նրա ընտանիքը 1966 թվականին տեղափոխվել է Ստամբուլ։ 1974 թվականին՝ կանանց դպրոցն ավարտելուց հետո, աշխատել է Հեռախոսային կապի վարչությունում։ Անդամակցել է Թուրքիայի պրոգրեսիվ կանանց միությանը և Թուրքիայի կոմունիստական կուսակցությանը։

Իր գրական կարիերան սկսել է 1983 թվականին, երբ հրատարակել է իր «Իմ սիրելի լկտի մահը» վեպը։ Այդ վեպի ֆոլկլյոր-առասպելաբանական ֆանտաստիկան, որը մոտ էր կախարդական ռեալիզմին, գրավել էր հանրության ուշադրությունն ու քննադատությունը։

Թեքինի խոսքերով, նրա վրա մեծ ազդեցություն են ունեցել Նազըմ Հիքմեթը և Ահմեդ Համդի Թանփընարը։

### Վեպեր
* Իմ սիրելի լկտի մահը/ Sevgili Arsız Ölüm (1983 թվական, մի քանի անգամ վերահրատարակվել է։ Թարգմանվել է անգլերեն, ֆրանսերեն, գերմաներեն, իսպաներեն։)
* Հեքիաթներ Բերջի Քրիստինի կեղտաջրի հորից/ Berci Kristin Çöp Masalları (1984)
* Երեկոյան դասեր/ Gece Dersleri (1986)
* Սրեր սառույցից/ Buzdan Kılıçlar (1989)
* Սիրո նշան/ Aşk İşaretleri (1995)
* Պարզվում է, որ անտառում մահ կա/ Ormanda Ölüm Yokmuş (2001)
* «Չմոռանաս» այգի/ Unutma Bahçesi (2004)
* Մուինար/ Muinar (2006)

### Սցենարներ
* Մի կում սեր (1984)

## Ծանոթագրություններ

## Գրականություն
* 
* Alatlı A. Aydın despotizmi: bir örnek, Yalçın Küçük ve Gece dersleri. Cağaloğlu, İstanbul: Kitap Dergisi Yayınları, 1986
* Küçük Y. Küfür romanlari. İstanbul: Tekin Yayınevi, 1986
* Konuk K. Indentitäten im Prozess: Literatur von Autorinnen aus und in der Türkei in deutscher, englischer und türkischer Sprache. Essen: Blaue Eule, 2001
* Özer P. Latife Tekin kitabı. Cağaloğlu, İstanbul: Everest Yayınları, 2005
* Gundogan D. An analysis of Dear shameless death by Latife Tekin: from similitude to the beyond, an alternative female subjectivity via feminine magical realism. Saarbrücken: Verlag Dr. Müller, 2010
* Atik S. Türk edebiyatında postmodernist süreç ve Latife Tekin. İstanbul: Bilge Kültür Sanat, 2012

## Արտաքին հղումներ
* Կենսագրական բառարան

Կատեգորիա:20-րդ դարի գրողներ
Կատեգորիա:Թուրք գրողներ
Կատեգորիա:Թուրք կին գրողներ
Կատեգորիա:Թուրք վիպասաններ
Կատեգորիա:Պոստմոդեռնիստ գրողներ
Պոպովո դաշտ

300px|մինի|Տեսարան Պոպովո դաշտից
**Պոպովո դաշտ** (), կարստային դաշտ Բոսնիա և Հերցեգովինայի հարավում, վերջինիս վարչատարածքային կազմավորումներց մեկը հանդիսացող Սերբական Հանրապետության տարածքում։

Դաշտի երկարությունը 31 կիլոմետր է, լայնությունը՝ 1,5 կմ, մակերեսը՝ 181 կմ²։ Պատկանում է Հերցեգովինյան սարահարթի ամենացածր դաշտերի թվին. միջին բարձրությունը ծովի մակերևույթից 200—250 մետր է, Ադրիատիկ ծովից բաժանված է կարստային սարահարթի 15 կիլոմետր լայնություն ունեցող շերտով։ Պոպովո դաշտ անվան տակ լայն իմաստով հասկացվում է Հուտովոյի և Պոլիցի միջև ընկած Պոպովո դաշտի հետ մեկտեղ՝ նաև Պոլիցից մինչև Տրեբինիա ընկած Տրեբինյան անտառը, Տրեբինիայից հարավ ընկած Մոկրո դաշտը։

Պոպովո դաշտով հոսում է Տրեբիշնիցա գետը, որի հունը բետոնապատված է։ Գետի վերին հոսանքներում կառուցվել են Գրանչևո ջրամբարն ու Գորիչկո արհեստական լիճը, որոնցից գահավիժող ջրերը հիդրոէլեկտրակայաններ են աշխատեցնում։ Դաշտում լայն զարգացում են ստացել այգեգործությունը (աճեցվում են խնձորենիներ, դեղձենիներ, բալենիներ), խաղողագործությունը, ցորենի, եգիպտացորենի, ծխախոտի մշակությունը։

Դաշտի գյուղերում բնակվում է շուրջ երեք հազար մարդ։ Զավալա գյուղի մերձակայքում գտնվում է 7 014 մետր երկարություն և հազվագյուտ կենսաբազմազանություն ունեցող քարանձավ՝ Վետրենիցան (*Vjetrenica*), որի ընդգրկումը ՅՈՒՆԵՍԿՕ-ի հատուկ պահպանման ենթակա բնության հուշարձանների ցանկում ներկայումս գտնվում է նախապատրաստական փուլում։

Դաշտի անվանումը, ամենայն հավանականությամբ, մինչհռոմեական ծագում ունի։ Այն առաջին անգամ արձանագրվել է Դուկլյանին քահանայի տարեգրության մեջ  ձևով։ 13-14-րդ դարերի դուբրովնիկյան փաստաթղթերում հանդիպում է  ձևով։ Սլավոնական *«Попово»* անվանաձևը հանդիպում է իշխան Միրոսլավի թղթի մեջ։

## Ծանոթագրություններ

## Աղբյուրներ
*
*

Կատեգորիա:Բոսնիա և Հերցեգովինայի աշխարհագրական օբյեկտներ
Կատեգորիա:Բոսնիա և Հերցեգովինայի պատմական տարածաշրջաններ
Կատեգորիա:Բոսնիա և Հերցեգովինայի տարածաշրջաններ
Արմինե Անդա

**Արմինե Անդա** (Արմինե Աբրահամյան, ), հայ դերասանուհի, գրող, պրոդյուսեր։

## Կենսագրություն
Արմինե Աբրահամյանը ծնվել է 1965 թվականի ապրիլի 7-ին, Երևանում։ Ավարտել է Երևանի թատրոնի և կինոյի պետական ինստիտուտը։ Աշխատել է թատրոնում որպես դերասանուհի, հեռուստատեսությունում եղել է մանկական հաղորդաշարի հեղինակ, ռեժիսոր և վարող, ներկայացրել է իր հեքիաթները, հանդես եկել հեքիաթասացի ու տարբեր հերոսների դերերում։

Արմինե Անդայի առաջին սցենարա-պրոդյուսերական «Բոժոն» անիմացիոն կարճամետրաժ ֆիլմը (ռեժիսոր՝ Միքայել Վաթինյան) մասնակցել է տարբեր միջազգային կինոփառատոների և ստացել մրցանակներ։ «Ժաննան և ձայները» (ռեժիսոր՝ Միքայել Վաթինյան) լիամետրաժ խաղարկային ֆիլմի համաշխարհային պրեմիերան տեղի է ունեցել 2011 թվականին Հարավային Կորեայում՝ Պուսանի միջազգային կինոփառատոնի պաշտոնական մրցույթում, եվրոպական պրեմիերան՝ Շվեդիայում՝ Գյոթեբորգի միջազգային կինոփառատոնում։ Ֆիլմն ունեցել է պաշտոնական ցուցադրություններ նաև Ավստրիայի, ԱՄՆ-ի, Բելառուսի, Ուկրաինայի, Էստոնիայի, Վրաստանի և Հայաստանի լավագույն կինոփառատոներում։ Ֆիլմում հանդես է եկել որպես համասցենարիստ, պրոդյուսեր և գլխավոր դերակատար։

Նկարահանվել է նաև հայկական և արտասահմանյան կարճամետրաժ և լիամետրաժ ֆիլմերում՝ Ատոմ Էգոյանի «Լուսավորիչ», Է. Բաղդասարյանի «Ներում», «Դու գնա», Ն. Շեկի «2 աշխարհից ի հիշատակ», Մարիա Սահակյանի «Այդ ես չեմ», Միքայել Վաթինյանի «Ժաննան և ձայները», «Տաքսի «Էլի լավ ա»», Հ. Ռազավիի «Ականջօղ» և իր նկարահանած «Քամին փչում է»։ Մարիա Սահակյանի «Այդ ես չեմ» ֆիլմի իր դերակատարման համար ստացել է Հայաստանի ազգային կինոմրցանակաբաշխության «2-րդ պլանի լավագույն դերասանուհի» մրցանակ։

Արմինե Անդան հեղինակել է հեքիաթի մի քանի գիրք, որոնք լույս են տեսել իր նկարազարդումներով, ինչպես նաև 30 տպագրություններ գրական և մանկական մամուլում։ Նրա առաջին գիրքը՝ «Անկիմյուրի բնակիչները» հեքիաթ-վեպի 1-ին մասը, տպագրվել է 2002 թվականին՝ «Մուտք» մատենաշարով։ 2011 թվականին գրքի համար արժանացել է «Օրանժ» գրքի մրցանակի։

## Ֆիլմագրություն
### Որպես դերասան

### Որպես պրոդյուսեր, սցենարիստ

## Ծանոթագրություններ

## Արտաքին հղումներ
*Ես չեմ հավատում, որ կա ճշմարտություն առանց երազանքի

Կատեգորիա:Հայ դերասանուհիներ
Կատեգորիա:Հայ կին գրողներ
Կատեգորիա:Հայ պրոդյուսերներ
Կատեգորիա:Գրական կեղծանուններով հայտնի հեղինակներ
Լիսա Մանոբան

**Լալիսա Մանոբան** (, , ), ի ծնե՝ **Պրանպրիա Մանոբան** (, , , առավել հայտնի է որպես **Լիսա**), թաիլանդուհի երգչուհի, պարուհի և ռեփեր։ Հանդիսանում է հարավկորեական Blackpink գըրլ բենդի անդամ, որտեղ զբաղեցնում է գլխավոր պարուհու, ռեփերի և մակնեի դիրքերը։ 2021 թվականի սեպտեմբերի 10-ին Լիսան սոլո դեբյուտ է կատարել «Lalisa» սինգլային ալբոմով։

## Կյանք և կարիերա
### 1997-2015. Կարիերայի սկիզբ
Ծնվել է 1997 թվականի մարտի 27-ին Թաիլանդի Բանգկոկ քաղաքում։ Մանուկ հասակից հետաքրքրվել է պարով և նույնիսկ պարային խմբի անդամ էր։ Նա և իր մանակության ընկեր ԲեմԲեմը (GOT7 խմբի նախկին անդամ) պարել են նույն՝ «We Zaa cool» խմբում։ 2009 թվականին Թայլանդում նրանք միասին մասնացկել են YG ընկերության լսումների փուլին, որը հովանավորում էր JYP-ն։ Նրանց պարային խումբը 2010 թվականի հունվարին զբաղեցնում է երկրորդ տեղը։ Երկրորդ տեղի մրցանակը փորձաշրջան էր JYP-ում, որը անցավ միայն ԲեմԲեմը։ Այդ ժամանակ նրանք 12-14 տարեկան էին։

Հերթական շանսը Լիսան ստացավ 2011 թվականին, երբ YG-ն առաջին անգամ լսումներ էր անցկանցում Թայլանդում։ Լիսան ներկայացրեց պարի տեսահոլովակ։ Այսպիսով նա դարձավ 30 պոտենցիալ պրակտիկանտներից մեկը, ովքեր լսումներից հետո հրավիրվեցին իրենց մոտ ապրելու։

2014 թվականին Լիսան նկարահանվել Թեյանգի «Ringa Ringa» տեսահոլովակում։

### 2016․ Դեբյուտը Blackpink-ում
2016 թվականի հունիսի 8-ին YG ընկերությունը ներկայացրեց թիզեր լուսանկար, որտեղ Լիսան ներկայացվում է որպես Blackpink գըրլ բենդի անդամ։ Դա առաջին խումբն է 2009 թվականի 2NE1 խմբի դեբյուտից հետո։ Հունիսի վերջին հրապարակվեցին նոր թիզերներ խմբի մնացած անդամների՝ Ջիսուի, Ջեննիի և Ռոսեի հետ։ Դեբյուտի օրվա մամուլո ասուլիսում YG-ի հիմնադիր Յան Հյոն Սոկը հայտարարել է, որ խմբում լիդեր չի լինելու, քանի որ «բոլոր մասնակիցները հարմար կլինեն այդ դերի համար և շատ դժվար է ընտրություն կատարել»։ Լիսան զբաղեցրել է խմբի գլխավոր պարուհու, ռեփերի և մակնեի դիրքերը։ Blackpink-ի դեբյուտը տեղի է ունեցել 2016 թվականի օգոստոսի 8-ին՝ «Square One» սինգլային ալբոմով։

### 2021. Որպես մենակատար
2021 թվականի օգոստոսի 25-ին YG Entertainment-ը հայտարարել է, որ Լիսան դեբյուտ է կատարելու որպես սոլո արտիստ սեպտեմբերի 10-ին՝ «Lalisa» սինգլային ալբոմով։

## Սկավառակագրություն

### Սինգլային ալբոմներ

## Ֆիլմագրություն
### Հեռուստաշոուներ

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:Թաիլանդցի երգչուհիներ
Կատեգորիա:Blackpink խմբի անդամներ
Կատեգորիա:Թաիլանդցի դերասանուհիներ
Կատեգորիա:Հիփ հոփ երաժիշտներ
Կատեգորիա:Հարավկորեացի պարուհիներ
Թաավի Աաս

**Թաավի Աաս** (, ), Էստոնացի քաղաքական գործիչ, Տալլինի քաղաքապետ (2017 թվականի նոյեմբերի 9-ից), Էստոնիայի Կենտրոնական կուսակցության անդամ։

## Կենսագրություն
Թաավի Աասը ծնվել է 1966 թվականի հունվարի 10–ին Տալլինում։ Սովորել է Գուստավ Ադոլֆի գիմնազիայում, որն ավարտել է 1984 թվականին։ 1991 թվականին ավարտել է էստոնիայի գյուղատնտեսական ակադեմիայի տնտեսագիտության և գյուղատնտեսության կառավարման ֆակուլտետը, որից հետո աշխատել է որպես կաթնամթերքի գործարանի գլխավոր տնտեսագետ և Պիլցամաայի քաղաքապետարանի տնտեսական խորհրդատու։ 1993 թվականին դարձել է «Պիլցամաա» կաթնամթերքի միավորման գործադիր տնօրեն։ 1997-2005 թվականներին եղել է «E-PIIM» ընկերության ֆինանսական տնօրենը, իսկ 2004 թվականին դարձել է նաև կառավարման խորհրդի անդամ։

2005 թվականի ապրիլին Աասը ընտրվել է Տալլինի փոխքաղաքապետ։ Այդ պաշտոնում ղեկավարել է Տալլինի քաղաքային խորհրդի պլանավորման և տրանսպորտային խորհրդի աշխատանքները։

Աասի անմիջական հսկողության ներքո 2013 թվականի հունվարին Տալլինում քաղաքացիների համար հասարակական տրանսպորտը դարձել է անվճար։

2010 թվականին ընտրվել է Էստոնիայի քաղաքների միության կառավարման խորհրդի նախագահ։ 2015 թվականի սեպտեմբերին Տալլինի քաղաքապետ Էդգար Սավիսաարի լիազորությունների դադարեցումից հետո քաղաքապետի պարտականությունները հանձնվել են փոխքաղաքապետ Թաավի Աասին։

2017 թվականի մայիսի 15-ին Կենտրոնական կուսակցությունը Տալլինի քաղաքապետի պաշտոնում հաստատել է Աասի թեկնածությունը։ Նույն տարվա նոյեմբերի 9-ին Տալլինի քաղաքային ժողովը նրան ընտրել է քաղաքապետ։

Թաավի Աասն ամուսնացած է և ունի երեք երեխա։

## Ծանոթագրություններ

## Արտաքին հղումներ
* 

Կատեգորիա:Էստոնացի տնտեսագետներ
Կատեգորիա:Էստոնիայի քաղաքական գործիչներ
Ռիանոս Մկրտչյան

**Ռիանոս Սեդրակի Մկրտչյան** (), հայ ագրոկլիմայագետ։ Աշխարհագրական գիտությունների դոկտոր (1988), պրոֆեսոր (1990):

## Կենսագրություն
Ռիանոս Սեդրակի Մկրտչյանը ծնվել է 1922 թվականի դեկտեմբերի 31-ին Ուրծ (Հայաստանի Սյունիքի մարզ) գյուղում։ 1946 թվականին ավարտել է Բաքվի մանկավարժական ինստիտուտը։ 1974 թվականին դասավանդել է Երևանի պետական համալսարանում։

Աշխատանքները վերաբերում են Հայաստանում գյուղատնտեսական մշակաբույսերի տեղաբաշխման, ագրոկլիմայական շրջանացման, լեռնային պայմաններում կլիմայական պաշարների ձևավորման ու գնահատման, բնության ռիթմիկ երևույթներին, ֆենոլոգիային, ագրոկլիմայական և կլիմայական քարտեզագրության հարցերին։ Համահեղինակ է «Հայաստանի ազգային ատլասի» (հ. 1, 2007):

## Անդամակցություն
* «Հայաստանի բնաշխարհ» հանրագիտարանի գիտախմբագրական խորհրդի անդամ (2006)։

## Երկեր
* Ցրտահարությունները Հայկական ՍՍՌ-ում և պայքարը նրանց դեմ։ Երևան։ Հայկական ՍՍՌ գյուղմինիստրության գիտության գլխավոր վարչության հրատ. 1960 (համահեղինակ)։
* Խաղողի վազի մշակման ագրոկլիմայական նախադրյալները ղռերում։ Երևան։ Հայպետգյուղհրատ, 1961 (համահեղինակ)։
*Методические указания по долгострочному агрометеорологическому прогнозу урожайности озимой пшеницы в Армянской ССР. Ереван : Б.и., 1975 (համահեղինակ).

## Ծանոթագրություններ

Կատեգորիա:Հայ ագրոկլիմայագետներ
Կատեգորիա:Աշխարհագրական գիտությունների դոկտորներ
Կատեգորիա:Հայ պրոֆեսորներ
Կատեգորիա:Ադրբեջանի պետական մանկավարժական համալսարանի շրջանավարտներ
Կատեգորիա:ԵՊՀ դասախոսներ
Սոմա (Մանիսայի մարզ)

**Սոմա** (), քաղաք Թուրքիայում, որը գտնվում է երկրի արևմուտքում՝ Մանիսայի մարզում, Եգեյան տարածաշրջանում։ Համաձայն 2009 թվականի մարդահամարի տվյալների՝ Սոմայի բնակչությունը կազմել է 74 158 մարդ։

## Աշխարհագրություն
Սոմայի շրջանի տարածքը կազմում է 839 կմ²։ Քաղաքի կենտրոնի բարձրությունը ծովի մակերևույթից կազմում է 161 մետր։ Քաղաքը գտնվում է Բաքըրչայ գետի ձախ ափին։ Եգեյան ծովից հեռու է 62 կիլոմետր։

Քաղաքային միկրոթաղամասերն են՝ Թուրութալ կամ Զաֆեր (արևմուտք), Օնյուչ Էյլյուլ (հյուսիս), Հյուրիեթ (արևելք), Սամսաջի (հարավ)։

2014 թվականի մայիսի 13-ին Սոմայի հանքահորում պայթյուն է տեղի ունենում, որի արդյունքում մի քանի հարյուր մարդ է զոհվում։

## Տնտեսություն
Քաղաքի տնտեսության գլխավոր ճյուղը գորշ ածխի արդյունահանումն է։ Այս վառելիքի հիման վրա կառուցվել են ջերմաէլեկտրակայաններ։ Առաջին համաշխարհային պատերազմի ժամանակ են առաջին անգամ բացվել հանքահորերը՝ ածուխ արդյունահանելու նպատակով։ Այդ ժամանակ ածխի որակը գնահատվեց որպես «շատ վատ», սակայն մի մասն ուղարկվում էր Իզմիր։ Սոմայում կա նաև հողմաէլեկտրակայան, որն ամենամեծերից է Թուրքիայում. այն ունի 119 տուրբին, հզորությունը 140,4 մեգավատտ է։

## Ծանոթագրություններ

## Արտաքին հղումներ
*  
* Road map of Soma and environs

Կատեգորիա:Թուրքիայի քաղաքներ
Կատեգորիա:Մանիսայի մարզ
Արագիլներ (տեսակներ)

մինի|Արագիլների տարածման սխեմա: Եվրասիա
**Արագիլներ** (), թռչունների դաս, արագիլանմանների կարգ։

## Բնութագիր
Արագիլի արտաքին հատկանիշներն են երկար մերկ ոտքեր՝ ծածկված ցանցատիպ մաշկով, կտուցը երկար է, ծայրը՝ ուղիղ, սուր կամ թեթևակի կեռ, առջևի մատները միմյանց փոխկապակցված են լայն լողացող թաղանթով, մատները կարճ են վարդագույն թաղանթով, գլուխը և պարանոցը գորշ մաշկ ունեն։

Եվրոպայում տարածված է երկու տեսակ՝ սև և սպիտակ։ Առաջինը ծածկված է մուգ շագանակագույն փետուրներով, երկրորդը, բացառությամբ թևերի և ուսերի, ծածկված է սպիտակ փետուրներով, կտուցն ու ոտքերը կարմիր են։

Չվածները Կենտրոնական Եվրոպա են վերադառնում փետրվար-մարտ ամիսներին։ Եվրոպայից բացի, կարելի է հանդիպել նաև արևելյան կիսագնդում։ Վերադառնալուց հետո նրանք ապրում են հին բներում, որոնք կառուցված են չոր ծառերի գագաթներին և տանիքներում, ինչպես նաև ջրառատ տարածքներում։ Առավել շատ տեսակներ հանդիպում են Նիդերլանդներում, Իսլանդիայում և Հարավային Սաքսոնիայում։ Անգլիայում ևս շատ են։ Քանի որ արագիլները չեն հետապնդվում, նրանք շատ շատ են վստահում և մոտենում բնակավայրերին։
մինի|Սև արագիլ
Արագիլները սնվում են միջատներով, ձկներով, երկկենցաղներով, սողուններով, մկներով, բույսերով։ Դնում են 4-5 սպիտակ ձու մոտ 8 սմ մեծությամբ։ Ձայնը թույլ է, հնչյունները ստեղծվում են ծնոտների բղավոցով, միայն ձագուկները, որոնք նստած են բույնի մեջ, ստեղծում են հեգնանք կամ ձայն, կարծես թե թույլ ցնցող։ Փոքր արագիլին հեշտ է ձեռքով բռնել։ Ապրում են երկար։ Արագիլի պարանոցից մինչև պոչի փետուրների ծայրը 1,5 մետր է, կանգնած դիրքում ունի 1 մետր բարձրություն։

## Արվեստում
մինի|Արագիլի ձու
Անտիկ և միջնադարյան գրողների ստեղծագործություններում հանդիպում ենք լեգենդի, որտեղ նվում է, որ արագիլները կերակրում են իրենց ծնողներին, երբ նրանք ի վիճակի չեն հոգ տանել իրենց մասին։ Այդ պատճառով վերածննդի ժամանակ և  հետագայում գեղանկարչության մեջ արագիլը խորհրդանշում է հարգանք ծնողների նկատմամբ։ Բացի այդ, արագիլներին նկարները ներկայացվել են որպես Մերկուրի աստծո մարտակառք։

## Տեսակներ
* Սպիտակափոր արագիլ
*Սպիտակավիզ արագիլ
*Մալայական բրդոտ արագիլ
*Ամերիկյան արագիլ
*Սպիտակ արագիլ
*Սևակտուց արագիլ


Պատկեր:Ciconia abdimii -London Zoo-8a.jpg|Սպիտակափոր արագիլ
Պատկեր:White necked stork (Ciconia episcopus) 21-Mar-2007 7-37-51 AM 21-Mar-2007 7-37-52.JPG|Սպիտակավիզ արագիլ
Պատկեր:Storm's Stork SMTC.jpg|Մալայական բրդոտ արագիլ
Պատկեր:Ciconia maguari 3.jpeg|Ամերիկյան արագիլ
Պատկեր:Cap bily.jpg|Սպիտակ արագիլ
Պատկեր:Kounotori 06f4471sv.jpg|Սևակտուց արագիլ


## Ծանոթագրություններ

## Արտաքին հղումներ
* 
* Отряд Аистообразные — Ciconiiformes на сайте Лазовского государственного природного заповедника

Կատեգորիա:Թռչուններ
Կատեգորիա:Թռչունների ցեղեր
*
Սենեքերիմ Մկրտչյան

**Սենեքերիմ Ալեքսանի Մկրտչյան** (, թաղված է Երևանում), հայ համաճարակաբան։ Բժշկական գիտությունների թեկնածու (1952): ՀԽՍՀ վաստակավոր բժիշկ (1961):

## Կենսագրություն
Սենեքերիմ Մկրտչյանը ծնվել է 1908 թվականի սեպտեմբերի 10-ին, Արճակ (Վանի նահանգ) գյուղում։ 1935 թվականին ավարտել է Երևանի բժշկական ինստիտուտը։ 1935-1939 թվականներին եղել է Վեդու (որտեղ Մկրտչյանի նախաձեռնությամբ հիմնադրվել է  տրոպիկական կայան) շրջանային առբաժնի վարիչ,, 1939-1948 թվականներին՝ Հայաստանի հակահամաչարակային ծառայության վարչության պետ, 1941 թվականին Ա. Բ. Ալեքսանյանի հետ ստեղծել է Հանրապետական հակաժանտախտային կայանը և  մինչև 1973 թվականը ղեկավարել այն։ 1994 թվականից Մկրտչյանի անունով է կոչվել ՀՀ առողջապահության նախարարության Հատուկ վտանգավոր վարակների կանխարգելման կենտրոնը։

Աշխատանքները վերաբերում են հատուկ վտանգավոր վարակիչ հիվանդությունների կանխարգելման և դրանց դեմ պայքարի կազմակերպման հարցերին։

## Երկեր
* Բրուցելյոզ։ Երևան։ Ա. հ., 1939:
*Որովայնատիֆը և պայքարը նրա դեմ, 1940 (համահեղինակ)։
*Հուշաթերթ հանրակացարանի պարետին բծավոր տիֆի դեմ մղվող պայքարի մասին։ Երևան։ Պետհրատ, 1945։
*Հետադարձ տիֆ։ Երևան։ Հայպետհրատ, 1949։
*Տուլյարեմիա։ Երևան։ Պետհրատ., 1950:
*Ինչպիսի հիվանդություններ են փոխանցվում կենդանիներից մարդկանց։ Երևան։ Հայպետհրատ, 1950։
*Տուլյարեմիա։ Երևան։ Հայպետհրատ, 1954։ 
*Բծավոր տիֆ, Երևան։ Հայպետհրատ, 1956։
*Ժանտախտ, Երևան։ Հայպետհրատ, 1962։
* Կենդանիներից մարդկանց փոխանցվող հիվանդությունները, 1963։
* Армянская противочумная станцияТруды армянской противочумной станции. Вып. 1, 1991 : т.л. (Редкол.: С.А. Мкртчян (отв. ред.))

## Ծանոթագրություններ

Կատեգորիա:Հայ համաճարակաբաններ
Կատեգորիա:Բժշկական գիտությունների թեկնածուներ
Կատեգորիա:ՀԽՍՀ վաստակավոր բժիշկներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Երևան քաղաքում թաղվածներ
Կատեգորիա:Ոչ գեղարվեստական գրողներ
Հենրիկ Մկրտչյան

**Հենրիկ Վահագնի Մկրտչյան** (), հայ գյուղատնտես-տնտեսագետ։ Տնտեսագիտության թեկնածու (1963), ՀԳԳԱ ակադեմիկոս (1994):

## Կենսագրություն
Հենրիկ Մկրտչյանը ծնվել է 1929 թվականի հունվարի 1-ին, Երևան քաղաքում։ 1951 թվականին ավարտել է Հայկական գյուղատնտեսական ինստիտուտը։ 1975-1977 թվականներին եղել է ՀԽՍՀ գյուղատնտեսության նախարարության գիտության վարչության պետ,1977-1980 թվականներին՝ Կուբայի գյուղատնտեսության նախարարության տարածքային նախագծման վարչության գլխավոր խորհրդական, 1980-1983 թվականներին՝ Հողային պախարների ՀամԳՀԻ հայկական բաժանմունքի վարիչ, 1983-1986 թվականներին՝ ՀԽՍՀ Նախարարների խորհրդի ագրոարդյունաբերության բաժնի վարիչ, 1986 թվականից՝ ՀՀ գյուղատնտեսության էկոնոմիկայի գիտահետազոտական ինստիտուտի փոխտնօրեն։

Աշխատանքները վերաբերում են գյուղատնտեսական մասնագիտացման և տեղաբաշխման, հողի արդյունավետ օգտագործման և տնտեսական գնահատման, ագրարային հարաբերությունների, գյուղացիական տնտեսությունների հեռանկարային զարգացման հարցերին։

## Երկեր
* Ծառեր և թփեր դաշտապաշտպան անտառաշերտերի համար։ Երևան։ ՀՍՍՌ ԳԱ հրատ., 1951:
*Հարուստ հեկտարի արվեստը։ Երևան։ Հայպետհրատ, 1961։ 
*Հողային հարաբերությունների զարգացումը Հայաստանում, Երևան, 1994:
* Գյուղատնտեսական հողօգտագործման բարելավումը և ապրանքային արտադրության ձևավորումը Հայաստանում տնտեսական բարեփոխումների պայմաններում, Երևան, 1996 (համահեղինակ)։
*Հողային հարաբերությունները և գյուղատնտեսական հողօգտագործման տնտեսագիտական հիմնախնդիրները Հայաստանի Հանրապետությունում ։ Սեղմագիր տնտեսագիտ. գիտ. դ-րի /Ը.00.02//: Երևան։ Ա. հ., 1996:
* Գյուղատնտեսության բարեփոխումների խորացումը և ապրանքային արտադրության ձևավորման ուղիները Հայաստանում։ Երևան։ Գիտություն, 1997։
*Հողային բարեփոխումները և գյուղատնտեսական հողօգտագործման տնտեսագիտական հիմնախնդիրները Հայաստանի Հանրապետությունում։ Սեղմ. տնտեսագիտ. գիտ. դ-րի Ը.00.02- «Տնտեսության և նրա ճյուղերի էկոնոմիկա, կազմակերպում և կառավարում» մասն։ Երևան։ Ա. հ., 1998:

## Ծանոթագրություններ

Կատեգորիա:Հայ գյուղատնտեսներ
Կատեգորիա:Հայ տնտեսագետներ
Կատեգորիա:Տնտեսագիտության թեկնածուներ
Կատեգորիա:ՀԱԱՀ շրջանավարտներ
Կատեգորիա:Հայ ակադեմիկոսներ
Դոբրոլյուբովի նրբանցք (Կրասնի Սուլին)

**Դոբրոլյուբովի նրբանցք** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքի Տատարսկի միկրոշրջանում։ Անվանվել է ռուս գրական քննադատ, հրապարակախոս, բանաստեղծ, հեղափոխական դեմոկրատ Նիկոլայ Ալեքսանդրովիչ Դոբրոլյուբովի (1836-1861) պատվին։ Սկիզբ է առնում Մոսկովյան փողոցից և ավարտվում Մալո-Սադովայա փողոցի հետ հատումով։ Երկարությունը 180 մետր է։

## Նկարագրություն
Կրասնի Սուլին քաղաքի Դոբրոլյուբովի նրբանցքը սկսվում է Մոսկովյան փողոցից և ավարտվում Գնիլուշա գետի մոտ՝ Մալո-Սադովայա փողոցի հետ հատումով։ Շատ կարճ նրբանցք է. երկարությունն ընդամենը 180 մետր է։ Նրբանցքում կա համարակալված 7 շինություն. ձախ կողմում (կենտ համարներ)` 4 շինություն, աջ կողմում (զույգ համարներ)` 3։

Դոբրոլյուբովի նրբանցքի փոստային դասիչն է՝ 346351։

Նրբանցքն անվանվել է ռուս գրական քննադատ, հրապարակախոս, բանաստեղծ, հեղափոխական դեմոկրատ Նիկոլայ Ալեքսանդրովիչ Դոբրոլյուբովի (1836-1861) պատվին։ Նրա լավագույն գրական-քննադատական հոդվածներն են՝ «Ի՞նչ է օբլոմովականությունը», «Խավարի թագավորություն», «Լույսի շող խավարի թագավորության մեջ» և այլն։ Կեցության ու գիտակցության փոխհարաբերության, բնության զարգացման հարցերը մեկնաբանելիս Դոբրոլյուբովը հետևողական մատերիալիստ էր, իսկ հասարակության հեռանկարը կապում էր գյուղացիական հեղափոխության և սոցիալիզմի հետ, որի իրագործմանը ձգտում էր հասնել գյուղական համայնքի միջոցով՝ շրջանցելով կապիտալիստական զարգացման ուղին։ Դոբրոլյուբովի պոեզիան աչքի է ընկնում քաղաքացիական ակտիվությամբ, հեղափոխական կրքոտությամբ։ Բազմաթիվ երգիծական ոտանավորներում նա ծաղրել է ինքնակալական-ճորտատիրական կարգերը, լիբերալների խոսքի ու գործի հակասությունը։

## Ծանոթագրություններ

## Աղբյուրներ
*Переулок Добролюбова в Красном Сулине
*Подробная карта  Переулок Добролюбова, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, Переулок Добролюбова 

Կատեգորիա:Կրասնի Սուլինի փողոցներ
Մինամիյամասիրո

, Ճապոնիայի Կիոտո պրեֆեկտուրայի Սորակու գավառում գտնվող գյուղ։ Գյուղի մակերեսը կազմում է 64,11 կմ², բնակչությունը՝ 2 555 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 39,85 մարդ/կմ²։

## Աշխարհագրական դիրք
Մինամիյամասիրո գյուղը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայի Սորակու գավառում։ Մինամիյամասիրո գյուղի հետ սահմանակցում են Իգա, Նարա, Կոկա քաղաքները և Կասագի, Վաձուկա ավանները։

## Բնակչություն
Գյուղի բնակչությունը կազմում է 2 555 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 39,85 մարդ/կմ²։ Բնակչության թվաքանակի փոփոխությունը՝ 1970-2015 թվականներին.

## Սիմվոլիկա
Մինամիյամասիրո գյուղը խորհրդանշող ծառ է համարվում *[[Prunus jamasakura]]*-ն, ծաղիկ՝ *[[Rhododendron indicum]]*-ը։

## Ծանոթագրություններ

## Արտաքին հղումներ
* * Պաշտոնական կայք

Կատեգորիա:1955 թվականին հիմնադրված բնակավայրեր
Կատեգորիա:Ճապոնիայի գյուղեր
Գոնչարովի նրբանցք (Կրասնի Սուլին)

**Գոնչարովի նրբանցք** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս գրող Իվան Ալեքսանդրվիչ Գոնչարովի (1812-1891) պատվին։ Սկիզբ է առնում Բելինսկու փողոցից և ավարտվում թիվ 11 և 12 տների միջև։ Երկարությունը 100 մետր է։

## Նկարագրություն
Կրասնի Սուլին քաղաքի Գոնչարովի նրբանցքը սկսվում է Բելինսկու փողոցից և ավարտվում թիվ 11 և 12 տների միջև։ Շատ կարճ նրբանցք է. երկարությունն ընդամենը 100 մետր է։ Նրբանցքում կա համարակալված 10 շինություն. ձախ կողմում (կենտ համարներ)` 5 շինություն, աջ կողմում (զույգ համարներ)` նույնպես 5։

Գոնչարովի նրբանցքի փոստային դասիչն է՝ 346352։

Նրբանցքն անվանվել է ռուս գրող Իվան Ալեքսանդրվիչ Գոնչարովի (1812-1891) պատվին։ Գրել է «Օբլոմով» և «Զառիթափ» վեպերը, որոնցով մտել է ռուս և համաշխարհայիև գրականություն՝ որպես քննադատական ռեալիզմի ականավոր ներկայացուցիչ։ Պրոբլեմատիկայով միմյանց հետ սերտ կապված այս վեպերը կարելի է դիտել որպես եռերգություն։ Գոնչարովի վեպերն աչքի են ընկնում վիպագրական վարպետությամբ, կենցաղի ռեալ պատկերումով։ Կերպարների ընդհանրացման ուժը հասնում է այն աստիճանի, որ «Օբլոմով» անունը դարձել է մի ամբողջ հասարակական երևույթի հոմանիշ։

## Ծանոթագրություններ

## Աղբյուրներ
*Переулок Гончарова в Красном Сулине
*Подробная карта Переулок Гончарова, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, Переулок Гончарова 

Կատեգորիա:Կրասնի Սուլինի փողոցներ
Դոբրոլյուբովի նրբանցք (այլ կիրառումներ)

**Դոբրոլյուբովի նրբանցք** հասկացությունը կարող է վերաբերել.

* Դոբրոլյուբովի նրբանցք (Տագանրոգ)
* Դոբրոլյուբովի նրբանցք (Կրասնի Սուլին)
Կռիլովի նրբանցք (Կրասնի Սուլին)

**Կռիլովի նրբանցք** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս բանաստեղծ, առակագիր, թարգմանիչ Իվան Անդրեևիչ Կռիլովի (1769-1844) պատվին։ Սկիզբ է առնում Բելինսկու փողոցից և ավարտվում Օստրովսկու փողոցի հետ հատումով։ Երկարությունը 120 մետր է։

## Նկարագրություն
Կրասնի Սուլին քաղաքի Կռիլովի նրբանցքը սկսվում է Բելինսկու փողոցից և ավարտվում Օստրովսկու փողոցի հետ հատումով։ Շատ կարճ նրբանցք է. երկարությունն ընդամենը 120 մետր է։ Նրբանցքում կա համարակալված 14 շինություն. ձախ կողմում (կենտ համարներ)` 7 շինություն, աջ կողմում (զույգ համարներ)` նույնպես 7։

Կռիլովի նրբանցքի փոստային դասիչն է՝ 346352։

Նրբանցքն անվանվել է ռուս բանաստեղծ, առակագիր, թարգմանիչ Իվան Անդրեևիչ Կռիլովի (1769-1844) պատվին։ Կռիլովն ավելի քան 200 առակի հեղինակ է։ Նրա առակները («Գայլն ու գառը», «Կապիկն ու ակնոցը», «Ճպուռն ու մրջյունը», «Կարապը, խեցգետինը և գայլաձուկը» և այլն) օժտված են ժողովրդական ոգով, երգիծանքով, սուր ու դիպուկ լեզվով։ Նրա համարձակ երգիծանքը հարուցել է Եկատերինա II-ի դժգոհությունը, և գրողը դադարեցրել է գրական գործունեությունը՝ մի քանի տարի ապրելով գավառում։ Կռիլովի առակները թարգմանված են աշխարհի 50-ից ավելի լեզուներով։

## Ծանոթագրություններ

## Աղբյուրներ
*Переулок Крылова в Красном Сулине
*Подробная карта Переулок Крылова, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, Переулок Крылова 

Կատեգորիա:Կրասնի Սուլինի փողոցներ
Ամբրաս ամրոց

**Ամբրաս ամրոց** (), ավստրիական Ինսբրուկ քաղաքի մերձակա բլուրների վրա Վերածննդի ոճով կառուցված ամրոց և պալատ (բարձրությունը ծովի մակերևույթից 587 մետր է)։ Համարվում է ավստրիական Տիրոլ երկրամասի ամենաշատ այցելուներ գրավող, զբոսաշրջային տեսարժան վայրերից մեկը։

## Հակիրճ տեղեկատվություն
Ամրոցը կառուցվել է 16-րդ դարում՝ ավելի վաղ՝ 10-րդ դարում կառուցված բերդի տեղում, Ավստրիայի արքիդուքս, էրցհերցոգ Ֆերդինանդ Երկրորդի (1529–1595 թթ.) կողմից և 1567-ից 1595 թվականներին ծառայել է որպես նրա ու իր ընտանիքի անդամների նստավայր։ Լինելով Հաբսբուրգների տոհմի ամենաառատաձեռն և ամենաարվեստասեր ներկայացուցիչներից մեկը՝ Ֆերդինանդ Առաջինի որդի Ֆերդինանդ Երկրորդը հին բերդը Վերածննդի ոճի ամրոցի է վերափոխել որպես ընծա իր տիկնոջը՝ Ֆիլիպե Վելզերին։ Տիրոլի իշխանը ամրոցում հավաքել է արվեստի գործերի՝ աշխարհով մեկ հռչակված հավաքածու, դրանց ցուցադրության նպատակով բացել թանգարան, որը համարվում է աշխարհի ամենահին թանգարանը։ Հավաքածուի մեջ առանձնահատուկ տեղ են զբաղեցնում եվրոպական զինագործական արվեստի գլուխգործոցները, որոնք ժամանակային առումով ընդգրկում են Հռոմեական սրբազան կայսրության նշանավոր կայսրեր Մաքսիմիլիան Առաջինց մինչև Լեոպոլդ Առաջինի իշխանության տարիները։ Ինքը՝ ամրոցը ևս, որպես իր նախաստեղծ վայրում պահպանված միակ վերածննդյան *Kunstkammer* (արվեստների ու հրաշքների սրահ), առանձնահատուկ պատմամշակութային հուշարձանի նշանակություն ու արժեք է ձեռք բերել։

Մեծ հետաքրքրություն է ներկայացնում նաև ամրոցի Իսպանական սրահը (*Spanischer Saal*)՝ գերմանական վերածննդյան ճարտարապետության հոյակապ մի նմուշ՝ սքանչելի նախշերով զարդարուն առաստաղով, Տիրոլի իշխանների 27 մեծադիր դիմանկարներով զարդարված պատերով։ Այսպես կոչված՝ Վերին ամրոցում էլ գտնվում է Հաբսբուգյան տոհմի և եվրոպական այլ արքայատոհմերի բազմաթիվ անդամների, այդ թվում՝ նաև երեխաների դիմանկարների մեծարժեք հավաքածուն:Սրահներում ցուցադրված են նաև կերպարվեստի բարձրարժեք բազմաթիվ այլ գործեր, քանդակներ, սքանչելի զարդեր և այլ գեղեցիկ ու թանկարժեք ցուցանմուշներ։

Ամբրասին առանձնահատուկ գրավչություն է հաղորդում նաև այն, որ ամրոցը դարձել է հին ու հնագույն երաժշտության ինսբրուկյան հանրահայտ փառատոնի անցկացման հիմնական համերգային հարթակը։

## Գրականություն

* 
* 
* 
* 

## Պատկերասրահ

File:2944 - Innsbruck - Schloss Ambras.JPG|Ամբրաս ամրոցը
File:Panorama ambrass2.jpg|Ամբրաս ամրոցը
File:Innsbruck 2 281.jpg|Կորալներ
File:Schloss Ambras in Tirol.jpg|Մատհաուս Մերիանի փորագրանկարը, մոտ.1650
File:Carl Conjola Schloss Ambras 1818.jpg|Կառլ Կանյոլայի նկարը, 1818
File:Schloss Ambras.jpg|Անտոն Գրատիի լուսանկարը, 1898 
File:Felle Ambras Schloss.jpg|20-րդ դարասկզբի փոստային բացիկ
Spanish Hall of Ambras Castle, Innsbruck (inside)-2024-02-06.jpg|Իսպանական սրահը
Innsbruck 2 252.jpg|Զենք ու զրահի ցուցանմուշներ
Ambras Innenhof01.jpg|Դրվագ ամրոցի ճակտոնից


## Ծանոթագրություններ

## Արտաքին հղումներ
*Ambras Castle official website 
*Ambras Castle 360° fullscreen panoramas 
* Официальный сайт
* 

Կատեգորիա:Ինսբրուքի շենքեր և կառույցներ
Կասագի

, Ճապոնիայի Կիոտո պրեֆեկտուրայի Սորակու գավառում գտնվող ավան։ Ավանի մակերեսը կազմում է 23,52 կմ², բնակչությունը՝ 1 284 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 54,59 մարդ/կմ²։

## Աշխարհագրական դիրք
Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Կիձուգավա, Նարա քաղաքները, Վաձուկա ավանը և Մինամիյամասիրո գյուղը։

## Կասագիդերա
thumb|left|Կասագիդերայի դարպասներ

**Կասագիդերա**, Կասագի ավանի Սինգոն սեկտայի բուդդայական տաճար։ Հոնզանը բուդդայական Մատրեա է։ Ասում են՝ տաճարը հիմնել է կայսր Կուբունը կամ կայր Տենմուն։ Այս տաճարը կարևոր նշանակություն ունի Ճապոնիայի բուդդայականության պատմության մեջ։

## Բնակչություն
Գյուղի բնակչությունը կազմում է 1 284 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 54,59 մարդ/կմ²։ Բնակչության թվաքանակի փոփոխությունը՝ 1970-2015 թվականներին.

## Ծանոթագրություններ

## Արտաքին հղումներ
** Կասագիի պաշտոնական վեբկայք 

Կատեգորիա:Ճապոնիայի ավաններ
Լոմոնոսովի նրբանցք (Կրասնի Սուլին)

**Լոմոնոսովի նրբանցք** (), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է ռուս բնագետ, բանաստեղծ, լուսավորիչ, նկարիչ, պատմաբան Միխայիլ Վասիլևիչ Լոմոնոսովի (1711-1765) պատվին։ Սկիզբ է առնում Մագնիտոգորսկի փողոցից և ավարտվում Միրնի նրբանցքի հետ հատումով։ Երկարությունը 330 մետր է։

## Նկարագրություն
Կրասնի Սուլին քաղաքի Լոմոնոսովի նրբանցքը սկսվում է Մագնիտոգորսկի փողոցից, հատում է Ռոզա Լյուքսեմբուրգի փողոցը և ավարտվում Միրնի նրբանցքի հետ հատումով։ Կարճ նրբանցք է. երկարությունն ընդամենը 330 մետր է։ Նրբանցքում կա համարակալված 23 շինություն. ձախ կողմում (կենտ համարներ)` 11 շինություն, աջ կողմում (զույգ համարներ)` 12։

Լոմոնոսովի նրբանցքի փոստային դասիչն է՝ 346359։

Նրբանցքն անվանվել է ռուս բնագետ, բանաստեղծ, լուսավորիչ, նկարիչ, պատմաբան, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովի (1711-1765) պատվին։ Բացի գիտական գործունեությունից, նա նպաստել է նաև ռուս գրական լեզվի զարգացմանը, նրա գիտական ուսումնասիրության հիմքի ստեղծմանը, զբաղվել ռուս ժողովրդի պատմության հարցերով, նկարչությամբ և մասնավորապես խճանկարչությամբ։ Եղել է Սանկտ Պետերբուրգի, Շվեդիայի և Բոլոնիայի ակադեմիաների ակադեմիկոս, երկրում լուսավորության և գիտության զարգացման ջատագով։

## Ծանոթագրություններ

## Աղբյուրներ
*Переулок Ломоносова в Красном Сулине
*Подробная карта Переулок Ломоносова, город Красный Сулин со спутника с номерами домов, индекс и маршруты, Яндекс, Гугл карты 

## Արտաքին հղումներ
*г. Красный Сулин, Переулок Ломоносова 

Կատեգորիա:Կրասնի Սուլինի փողոցներ
Գաբալայի երաժշտական միջազգային փառատոն

**Գաբալայի երաժշտական միջազգային փառատոն** (), Գաբալայում տեղի ունեցող երաժշտական ամենամյա փառատոն։ 2009 թվականից փառատոնը անցկացվում է ամեն ամառ։

## Կազմակերպիչներ
Փառատոնի կազմակերպիչը Հեյդար Ալիևի հիմնադրամն է։ Փառատոնը կազմակերպում է Բաքվի երաժշտական ակադեմիայի ռեկտոր Ֆարհադ Բեդելբեկլիի և դիրիժոր Դմիտրի Յաբլոնսկու նախաձեռնությամբ։ Փառատոնին մասնակցում են նախկին ԽՍՀՄ հանրապետությունների երաժիշտները, ինչպես նաև եվրոպական, ամերիկացի և իսրայելցի երաժիշտները։ 2009 թվականին երիտասարդ դաշնակահարների մրցույթը միաժամանակ անցկացվեց երաժշտական փառատոնի հետ։

## Նպատակներ
Փառատոնի հիմնական խնդիրներից է Ադրբեջանի և այլ երկրների միջև մշակութային կապերի մակարդակի բարձրացումն ու համագործակցության ամրապնդումը, ինչպես նաև՝ ադրբեջանական մշակույթի պահպանումն ու զարգացումը։ Փառատոնը նաը նպատակ ունի բացահայտել և հանրայնացնել տարբեր երկրների երաժիշտների։

## Պատմություն
Գաբալայի առաջին փառատոնը տեղի է ունեցել 2009 թվականին։

2010 թվականին փառատոնը բացել է Ադրբեջանի առաջին տիկին Մեհրիբան Ալիևան։ Փառատոնը անցկացվեց Լոնդոնի Թագավորական ֆիլհարմոնիկ նվագախմբի մասնակցությամբ։ Փառատոնին են մասնակցել Յուրի Բաշմետը, Չլո Հանսլիպը, դաշնակահար Բորիս Բերեզովսկին և շատ այլ ադրբեջանցի և օտարազգի երաժիշտներ։

2011 թվականի փառատոնը տեղի է ունեցել հուլիսի 15-ից օգոստոսի 5-ը։ Փառատոնին են մասնակցել Դենիս Մացուևը, Շլոմո Մինց, Սերգեյ Լեյֆերքուս, Ալյոնա Բաևա ՛«Նոր Ռուսաստան» պետական սիմֆոնիկ նվագախմբի ուղեկցությամբ։

Չորրորդ փառատոնը տեղի է ունեցել 2012 թվականի հուլիսի 22-ից մինչև օգոստոսի 5-ը, որը միավորում էր աշխարհի շուրջ 10 երկրներից 350 երաժիշտը։

## Պատկերասրահ

## Տես նաև
* Գաբալա

## Ծանոթագրություններ

Կատեգորիա:Ադրբեջանի փառատոներ
Ուկրա

**Անդրե Ֆելիպե Ալվեշ Մոնտեյրու**, առավել հայտնի է **Ուկրա** անունով (, ), պորտուգալացի ֆուտբոլիստ, «Սանտա-Կլարա» ակումբի կիսապաշտպան։

## Ակումբային կարերիա
Ծնվել է Բրագի շրջանի Վիլա-Նովա-դի-Ֆամալիկան քաղաքում և իր ֆուտբոլային կարերիան սկսել է հարազատ քաղաքի «Ֆամիլիկան» ակումբում։ 13 տարեկանում տեղափոխվել է Պորտու, որտեղ և դարձել է պրոֆեսիոնալ։

2007/08 խաղաշրջանում նա իր առաջին պրոֆեսիոնալ փորձն է ստացել է իր նոր թիմում, որը ոչ թե «Պորտու» ակումբն էր, այլ երկրորդ դիվիզիոնում խաղացող «Վարզինը», որտեղ ֆուտբոլիստը խաղում էր վարձավճարով։ Այստեղ նա հանդես է եկել մեկ խաղաշրջանի ընթացքում։

Հաջորդ երկու տարիներին Ուկրան շարունակել է վարձավճարով հանդես գալ, այս անգամ` «Օլյանենսի» ակումբում։ Նա իր դեբյուտային մրցաշարում 30 խաղում վեց գնդակ է խփել` օգնելով Ալգարվե շրջանի ակումբին 34 տարվա մեջ առաջին անգամ վերադառնալ Պորտուգալիայի ֆուտբոլի առաջնություն։ 2009 թվականին հայտարարվել է, որ Պորտուգալիայի երիտասարդական հավաքականի` Անգլիայի հավաքականի դեմ խաղից հետո ֆուտբոլիստով հետաքրքվում է Անգլիայի ֆուտբոլային լիգայի առաջնությանը մասնակցող Նյուքասլ Յունայթեդ ակումբը։ Ֆուտբոլիստը նշված խաղին մասնակցել է ամբողջ 90 րոպե։

## Ծանոթագրություններ

## Արտաքին հղումներ
* Էջը ogol.com.br կայքում
* 

Կատեգորիա:Բրագայի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Ռիու Ավիի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլյանենսեի ֆուտբոլիստներ
Կատեգորիա:Ֆամալիկանի ֆուտբոլիստներ
Եվրոպայի կամուրջ (Բրեններ լեռնանցք)

**Եվրոպայի կամուրջ** կամ **«Եվրոպա» կամուրջ** (*Europabrücke*), 777 մետր երկարություն ունեցող կամուրջ Ավստրիայի Տիրոլ երկրամասում, Ինսբրուք քաղաքից հարավ, Վիփ հովտում։ Կամուրջն իրար է կապում Սիլլ գետի երկու ափերը, դառնում Ալպյան լեռներով ձգվող Բրեններ  *A13* ավտոմայրուղու և եվրոպական *E45* երթուղու կարևորագույն հատվածներից մեկը։ Այդպիսով՝ կամուրջը հանդիսանում է Ավստրիան իտալական Հարավային Տիրոլին և Հարավարևելյան Գերմանիան Հյուսիսային Իտալիային կապող գլխավոր մայրուղու կարևորագույն մասը։
## Հակիրճ տեղեկատվություն
«Եվրոպայի կամրջի» սյուների միջև ամենամեծ թռիչքը 198 մետր երկարություն ունի։ Կամրջի վրա ստեղծվել են անհրաժեշտ հարմարություններ՝192 մետր բարձրությունից էլաստիկ պարանով ներքև ցատկելու՝ *Bungee jumping*-ի համար. այս առումով «Եվրոպան» աշխարհում նման կարգի հինգերորդ բարձր օբյեկտն է։

Կամրջի երթևեկելի մասը, որ կազմված է երկաթբետոնե հեծաններից (ի դեպ, շինարարության ժամանակ օգտագործվել է 70 հազար խորանարդ մետր բետոն), հենվում է հինգ սյուների վրա, որոնցից ամենաբարձրը 146,5 մետր բարձրություն ունի։ 1984 թվականին իրականացված վերակառուցողական աշխատանքներից հետո կամրջի լայնությունը հասցվել է 24,6 մետրի։ Երկու կողմերով ավտոմեքենաները կարող են երթևեկել երեքական շարքով։

Կամրջի շինարարության ընթացքում զոհվել է քսաներկու շինարար, ընդ որում՝ պաշտոնական տվյալներով՝ նրանցից մեկը, իսկ ըստ տարածված խոսակցությունների՝ երեքը, խեղդվել են հենասյուներից մեկի դեռ չպնդացած բետոնի մեջ ու այդպես մնացել թաղված։ Ի հիշատակ շինարարության և զոհերի՝ մոտակա ավտոկայանատեղիից վեր՝ ժայռի վրա կառուցվել է արդիական ոճով մի մատուռ, իսկ դրանից մի փոքր ցած դիտահարթակ է պատրաստվել։
## Ռեկորդ
«Եվրոպայի կամուրջը» կառուցվել է 1959-ից 1963 թվականներին և մեկ տասնամյակից ավելի համարվել է Եվրոպայի ամենաբարձր կամուրջը (բարձրությունը 190 մետր է)՝ գերազանցելով նույնիսկ շվեյցարական Gueuroz-ին։ Բայց 1974 թվականին շահագործման հանձնված Italia Viaduct-ը նրանից վերցրել է առաջատարի տիտղոսը։

## Գրականություն
• Der Große ADAC Alpenführer- 1992.ADAC Verlag GmbH, München.   ISBN 3-87003-470-X

• *Baedecker.* **Italien.** Verlag Karl Baedeker.2002.  ISBN 3-8297-1091-7
## Ծանոթագրություններ

## Արտաքին հղումներ
* Europabrücke - Austria
## Պատկերասրահ

Europabruecke von osten.jpg|Europabrücke-ն. հետին պլանում՝ Սերլեսը 
Europabrücke Brenner Tirol.jpg|Europabrücke-ն՝ Բրեններբունդեսշտրասեից
Europabrücke (A13 Brennerautobahn), Blick Richtung Süden.jpg|Կամրջի տեսքը աջից
Ժելկա Անտունովիչ

**Ժելկա Անտունովիչ** (, ), Խորվաթիայի ձախ-կենտրոնամետ քաղաքական գործիչ, 2000-2008 թվականներին երկրի խոշորագույն ընդդիմադիր Խորվաթիայի Սոցիալ-դեմոկրատական կուսակցության նախագահի տեղակալ։

## Կենսագրություն
Քաղաքական կարիերան սկսել է 1990 թվականին, երբ անդամագրվել է Խորվաթիայի սոցիալ-դեմոկրատների (ԽՍԴ) ձախ կենտրոնամետ կուսակցությանը, որը ձևավորվել է ամբողջ Հարավսլավիայում ժողովրդավարության հաստատումից հետո և ի սկզբանե եղել է Խորվաթիայի սոցիալ-դեմոկրատական կուսակցության (ԽՍԴԿ) հիմնական մրցակիցը։ Վերջինս ծագել է Խորվաթիայի կոմունիստների միության սոցիալ-դեմոկրատական խմբակցությունից։ Սակայն խորհրդարանական ընտրությունների ձախողված արդյունքներից հետո, ԽՍԴ-ն ընդունեց ԽՍԴԿ-ի միավորման առաջարկը, որն էլ տեղի ունեցավ 1994 թվականին։ Այդպիսով հայտնվելով ԽՍԴԿ-ում, Անտունովիչն աստիճանաբար բարձրանում էր նրա ծառայողական աստիճաններով։

1993-1995 և 1997-1998 թվականներին եղել է Զագրեբի Սկուպշչինայի պատգամավոր։ Ընտրվել է Խորվաթիայի խորհրդարանի պատգամավոր չորս գումարումներում (1995, 2000, 2003 և 2008 թվականներին)։ 2000 թվականին կուսակցական համաժողովում Ժելկա Անտունովիչն ընտրվել է ԽՍԴԿ փոխնախագահ։ 2000-2003 թվականներին զբաղեցրել է Իվիցա Ռաչանի կառավարության սոցիալական և մարդու իրավունքների հարցերով փոխվարչապետի պաշտոնը՝ ղեկավարելով մարդու իրավունքների և գենդերային հավասարության կառավարական հանձնաժողովը, իսկ 2002-2003 թվականներին զբաղեցրել է պաշտպանության նախարարի պաշտոնը։

2007 թվականի հունվարի 31-ին Իվիցա Ռաչանը հայտարարել է, որ ժամանակավորապես հեռանում է առողջապահական քաղաքականությունից։ Անտունովիչն իր վրա է վերցրել կուսակցության նախագահությունը, իսկ ապրիլի 11-ին՝ առողջական վիճակի հետագա վատթարացումից հետո, Ռաչանը հեռացել է կուսակցության առաջնորդի պաշտոնից՝ Անտունովիչին թողնելով որպես ԽՍԴԿ նախագահ մինչև առաջիկա կուսակցական համագումարը։

Անտունովիչը կուսակցության նախագահի պաշտոնում առաջադրվել էր 2007 թվականի հունիսի 2-ին կայացած համագումարում՝ Միլան Բանդիչի, Զորան Միլանովիչի և Տոնինո Պիցուլայի հետ։ Քվեարկության երկրորդ փուլում նրան շրջանցել է Զորան Միլանովիչը։ 2008 թվականի մարտի 15-ին կուսակցության գլխավոր կոմիտեի նիստում նա հրաժարական տվեց ԽՍԴԿ փոխնախագահի պաշտոնից Զորան Միլանովիչի աշխատանքի մեթոդներից դժգոհության պատճառով, մասնավորապես, «կուսակցության ներսում միասնության խախտման» և ԽՍԴԿ-ի՝ կոալիցիայի պոտենցիալ գործընկերների նկատմամբ վերաբերմունքի պատճառով։

## Ծանոթագրություններ

## Արտաքին հղումներ
* Желька Антунович на официальном сайте Социал-демократической партии Хорватии 
* Željka Antunović  на сайте хорватского парламента 
* Желька Антунович на сайте Совета Европы 

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Զագրեբի համալսարանի շրջանավարտներ
Կատեգորիա:Խորվաթիայի կին քաղաքական գործիչներ
Կատեգորիա:Պաշտպանության կին նախարարներ
Միլանկա Օպաչիչ

**Միլանկա Օպաչիչ** (, ), խորվաթ քաղաքական գործիչ, Խորվաթիայի փոխվարչապետ և սոցիալական քաղաքականության և երիտասարդության նախարար՝ Զորան Միլանովիչի կառավարությունում, ինչպես նաև Խորվաթիայի խորհրդարանում հիմնական ձախ կենտրոնամետ քաղաքական ուժի` Խորվաթիայի Սոցիալ-դեմոկրատական կուսակցության նախագահի տեղակալ։

1991 թվականին ավարտել է Զագրեբի համալսարանի քաղաքագիտության ֆակուլտետը։ Առաջին անգամ խորվաթական խորհրդարանի պատգամավոր է դարձել 1992 թվականի ընտրություններում։ Պարբերաբար ընտրվել է Սաբորի պատգամավոր՝ 2000, 2003, 2007 և 2011 թվականների ընտրություններում։ 2007 թվականին դարձել է Խորվաթիայի խորհրդարանում Խորվաթիայի սոցիալ-դեմոկրատական կուսակցության խորհրդարանական խմբակցության փոխնախագահ։ Եղել է ընտանիքի, երիտասարդության և սպորտի հարցերով խորհրդարանական կոմիտեի նախագահ։

2011 թվականի ընտրություններում հաղթելուց հետո՝ 2011 թվականի դեկտեմբերի 23-ին նշանակվել է վարչապետի տեղակալ և սոցիալ-քաղաքականության ու երիտասարդության նախարար։

## Ծանոթագրություններ

Կատեգորիա:Զագրեբի համալսարանի շրջանավարտներ
Կատեգորիա:Խորվաթ պետական գործիչներ
Կատեգորիա:Խորվաթիայի կին քաղաքական գործիչներ
Սիրահարներն ու արջը

**«Սիրահարներն ու արջը»** ()), կանադական մելոդրամա, դրամա և թրիլեր՝ նկարահանված 2016 թվականին։ Ֆիլմի ռեժիսորը Քիմ Նգույենն է։

## Սյուժե
Ֆիլմի գործողությունները կատարվում են Հյուսիսային բևեռի մոտ գտնվող գեղատեսիլ անկյունում։ Ֆիլմի գլխավոր հերոսները Ռոմանն ու Լյուսին են, որոնք ապրում են այդ անկյունում։ Նրանց միջև սիրային հարաբերություններ են ձևավորվում։ Բացի բնության և վայրի ցրտի փորձություններից՝ նրանց սպասվում է նաև կյանքի կռիվ՝ իրենց անցյալի հետ կապված, որը նրանց մոռացնել չի տալիս, և միայն իր մասին հիշեցնում է ամենաանհարմար պահերին։

## Դերերում

## Արտադրություն
Ֆիլմի ռեժիսորը Բեռլինի կինոփառատոնի դափնեկիր Կիմ Նգույենն է։

Ֆիլմի նկարահանումները տեղի են ունեցել կանադական բնակավայրում, որտեղ նկարահանող խումբն ունեցավ խնդիր լույսի հետ, քանի որ փողոցային լույսերը չափացանց վառ էին, այդ իսկ պատճառով ֆիլմի նկրահանումները ձգվեցին մի քանի ամիս։

«Սիրահարները և արջը» ֆիլմը ցուցադրվել է Կաննի կինոփառատոնում՝ «Ռեժիսորների երկշաբաթյակ» ծրագրում։

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Կանադական դրամա ֆիլմեր
Կատեգորիա:Կանադական թրիլեր ֆիլմեր
Կատեգորիա:Կանադական մելոդրամա ֆիլմեր
Կատեգորիա:Կանադական անգլերեն ֆիլմեր
Կատեգորիա:2010-ականների կանադական ֆիլմեր
Ռենատ Իզբուլատով

**Ռենատ Ռուստամբեկովիչ Իզբուլատով** (, ), ռուս նախկին ֆուտբոլիստ (պաշտպան),  ներկայում «Անժի» ակումբի մարզիչն է։

## Ակումբային կարիերա
Ռենատ Իզբուլատովը Մախաչկալայի ակումբի սան է։ Պրոֆեսիոնալ կարիերան սկսել է երկրորդ լիգայում՝ Կասպիյսկի «Կասպիյ» ակումբում, որը երեք տարվա ընթացքում երկու անգամ վերանվանվել է։ 1996-1998 թվականներին հանդես է եկել առաջին դիվիզոնում Մախաչկալայի «Անժի» ակումբի կազմում։ 1998 թվականի մրցաշրջանի ավարտին խաղացել է Աստրախանի «Վոլգար-Գազպրոմ» ակումբում։ Հետո խաղացել է Մախաչկալայի «Դինամո», Տվերի «Վոլգա» և «Պսկով-2000» ակումբներում։ 2002 թվականին Բելառուսիայի առաջնությունում անցկացրել է 6 խաղ Մինսկի «Դինամո» ակումբի կազմում։ 2003 թվականին կարող էր վերադառնալ Պսկով, սակայն շարունակել է կարիերան «Վիդնոե» ակումբում։ 2004 թվականին խաղացել է «Դագդիզել» սիրողական ակումբում։ 2005-2008 թվականներին խաղացել է երկրորդ դիվիզիոնի մի շարք ակումբներում, որոնցից են Ուֆայի «Նեֆտյանիկ», Մայկոպի «Դրուժբա», Վիշնի Վոլոչեկի «Վոլչանին-Ռատմիր» և Օրեխովո-Զուևոյի «Զնամյա Տրուդա» թիմերը։ 2009 թվականին խաղացել Մագարամկենտի «Լեկի» ակումբում, որը հանդես էր գալիս սիրողական մակարդակում։

## Մարզչական կարիերա
2009 թվականից մարզել է ՕՌՄՊՄԴ-2-ի երեխաներին, 2010 թվականի հունվարին միաժականակ դպրոցի սաների հետ միասին զբաղեցրել է երկրորդ տեղը Բելառուսում անցկացված մրցաշարում։ «Անժի» ակադեմիայի բացման պահից սկսել է աշխատել որպես մարզիչ։ 2017 թվականին եղել է «Անժի-2» ակումբի ավագ մարզիչ։ 2018 թվականի հունվարի 13-ին Մախաչկալայի «Լեգիոն-Դինամո» ակումբը պաշտոնապես հայտարարել է, որ Ռենատ Իզբուլատովը նշանակվել է գլխավոր մարզչի պաշտոնակատար։

## Անձնական կյանք
Հայրը՝ Ռուստամբեկ Սաֆիևիչ, Դաղստանի Հանրապետության վաստակավոր մանկական մարզիչ։

## Մարզչական վիճակագրություն
* 2018 թվականի մայիսի 27-ի դրությամբ:*

## Ծանոթագրություններ

## Արտաքին հղումներ
* 

Կատեգորիա:Անժիի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Մաքսիմ Ժիտնև

**Մաքսիմ Իգորևիչ Ժիտնև** (, ), ռուս ֆուտբոլիստ, «Սիբիր» ակումբի հարձակվող։

## Կարիերա
2001 թվականին Իվանովոյում մասնակցելով «Կաշվե գնդակ» () մրցաշարին «Միֆ» (Բելովո) ակումբի կազմում՝ Ժիտնևը դարձել է լավագույն ռմբարկու և հրավիրվել Մոսկվայի «Սպարտակ» ակումբ։ Վեց տարի մարզվել է մարզիչ Միխայիլ Բուրենկովի ղեկավարությամբ, բազմիցս հաղթել է Մոսկվայի առաջնությունում, զբաղեցրել մրցանակային տեղեր միջազգային մրցաշարերում։

Հետագայում՝ մեկ տարի ընդմիջումից հետո, Ժիտնևը մի քանի հանդիպում է անցկացրել «Ռասպադսկայա» ֆուտբոլային ակումբում և հրավիրվել «Սիբիր-2» ակումբ։ Հաջող խաղերի  շնորհիվ ընդգրկվել է թիմի հիմնական կազմում, հասել Ռուսաստանի գավաթի խաղարկության 1/16 եզրափակիչ, որտեղ «Սիբիր» ակումբը զիջել է «Լոկոմոտիվին»։ 2015/16 մրցաշրջանում ԿԱՄԱԶ ակումբի դեմ խաղում ստիպված է փոխարինել հեռացված դարպասապահին, հետ է մղել 11-մետրանոցը և պահպանել հաղթանակը։ Մրցաշրջանի արդյունքում դարձել է թիմի լավագույն խաղացող և լավագույն ռմբարկու։

2016 թվականի հունիս 22-ին տեղափոխվել է «Կուբան»։ Մեկ տարի անց վերադարձել է «Սիբիր»։

## Ձեռքբերումներ
* 2011/12 մրցաշրջանի «Սիբիր-2» ակումբի լավագույն խաղացող երկրպագունների վարկածով
* ՖԱԼ 2012/13 մրցաշրջանի երկրորդ կեսի «Սիբիր» ակումբի լավագույն խաղացող երկրպագուների վարկածով
* ՖԱԼ առաջնության 2015/16 մրցաշրջանի հուլիսի լավագույն խաղացող
* 2015/16 մրցաշրջանի «Սիբիր» ակումբի լավագույն խաղացող երկրպագուների վարկածով
* ՖԱԼ 2015/16 մրցաշրջանում խփած գոլերի քանակով գրավել է առաջին տեղը։

## Ելույթների վիճակագրություն
*2016 թվականի հունիսի 22-ի դրությամբ:* 

## Ծանոթագրություններ

## Արտաքին հղումներ
* 
* 
* 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Կուբանի ֆուտբոլիստներ
Կատեգորիա:Իրտիշի ֆուտբոլիստներ
Կարմիր մայրամուտ

**«Կարմիր մայրամուտ»** կամ «Կարմիր մայրամուտը Դնեպրի վրա» (, ), ռուս նկարիչ Արխիպ Կուինջիի (1841/1842-1910) նկարը, որ ստեղծվել է 1905-1908 թվականներին։ Պատկանում է Նյու Յորքի Մետրոպոլիտեն թանգարանին ( 1974.100)։ Նկարի չափերը՝ 134.6 × 188 սմ։

## Պատմություն
«Կարմիր մայրամուտը» Կուինջիի ստեղծած վերջին խոշոր նկարներից մեկն է։ Այդ շրջանի մյուս աշխատանքներն են «Գիշերային» (1905-1908, Ռուսական պետական թանգարան) և «Վոլգա» (1905-1908, Ադրբեջանի արվեստի ազգային թանգարան) նկարները։

1910 թվականին Կուինջիի մահից հետո «Կարմիր մայրամուտ» նկարը նրա կտակի համաձայն փոխանցվել է Կուինջիի անվան նկարիչների միությանը՝ Պետերբուրգի նկարիչների ստեղծագործական միությանը, որ հիմնադրվել է 1909 թվականին։ 1916/1918 թվականներին նկարը վաճառվել է Կ․ Դեմբովսկուն։ 1960-ական թվականների վերջին նկարը գտնվել է Պյոտր Տրետյակովի նյույորքյան հավաքածուում, ինչից հետո երեք անգամ վերավաճառվել է ու ի վերջո ձեռք բերվել Մետրոպոլիտեն թանգարանի կողմից 1974 թվականի ապրիլին։

## Էսքիզներ

Հայտնի է Արխիպ Կուինջիի «Կարմիր մայրամուտ» էսքիզը (1890-1895, կտավ ստվարաթղթի վրա, յուղաներկ, 19.2 × 35.5 սմ), որ գտնվում է Ռուսական պետական թանգարանում, ինչպես նաև մեկ այլ էսքիզ՝ «Կարմիր մայրամուտ» (1898-1908), որ պատկանում է Մարիուպոլի Ա․ Կուինջիի անվան պատկերասրահին.

## Ծանոթագրություններ

## Գրականություն
* 
* 
* 

Կատեգորիա:1900 նկարներ
Կատեգորիա:Արխիպ Կուինջիի նկարներ
Կատեգորիա:Բնանկարներ
Կատեգորիա:Մետրոպոլիտեն թանգարանի նկարներ